הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 142, 2017-11-21 12:40

רחל עזריה: אני מתכבדת לפתוח את ישיבת הוועדה המיוחדת לדיון בהצעת חוק הרשות הממשלתית להתחדשות עירונית בנושא הצעת חוק מס ערך מוסף (תיקון מס' 55), התשע"ו-2016 (מ/1047).

רחל עזריה: אנחנו נתחיל בהקראה.

רחל עזריה: אני מבינה שהייתה עבודה מאחורי הקלעים כך שאם יש שינויים, תדווחו תוך כדי הקראה.

<אבי פרידמן: אנחנו מבקשים להודיע שרק אתמול התוודענו לנוסח הזה שהונח אן בוועדה ומתוך אתר הוועדה.

<אבי פרידמן: הנוסח שהגיע אלינו לא דומה ולכן רק אתמול נחשפנו לזה.

<אריאלה מלכה: גברתי יושבת ראש הוועדה, הנוסח הופץ ביום ראשון.

<ורד קירו זילברמן: אני רוצה להסביר.

<ורד קירו זילברמן: מונח לפנינו נוסח שלמעשה אני גיבשתי אותו, הייעוץ המשפטי של הוועדה, כמו שמקובל בעקבות הערות שעלו בוועדה בדיון הקודם ויושבת הראש הנחתה מה לעשות , לקבל או לא לקבל.

<ורד קירו זילברמן: כמו שאמרה יושבת הראש, אם יש הבנות אחרות או הסכמות אחרות, נא העלו אותן והציגו אותן.

<ורד קירו זילברמן: הדבר הזה לא צרוב באבן אבל למען הפרוטוקול אנחנו נקריא את הנוסח היות ויש כמה דברים שכן נאמרו וסוכמו.

<ורד קירו זילברמן: אם יש דברים אחרים, אני אסביר את המהות.

<ורד קירו זילברמן: בסך הכול לא היו כאן שינויים מרחיקי לכת.

<ורד קירו זילברמן: תיקון סעיף 77 בחוק מס ערך מוסף התשל"ב-1975, בסעיף 77, אחרי סעיף קטן (ג) יבוא: "(ד) (1) הגיש חייב במס דוח תקופתי ומצא המנהל כי נכון לערוך שומה לגבי נושא אחד או כמה נושאים שנכללו או שהיה צריך לכלול בדוח התקופתי שהוגש, רשאי הוא לשום לפי מיטב שיטתו בשומה חלקית את המס המגיע או את מס התשומות של החייב במס הנוגעים לאותו נושא או נושאים ובלבד שבאותו מועד לא קבע לו המנהל שומה לפי סעיף קטן (א).

<ורד קירו זילברמן: (2) (א) שומה חלקית לפי סעיף קטן זה ניתן לקבוע פעם אחת בלבד לגבי אותה שנת מס.

<ורד קירו זילברמן: (ב) על אף האמור בפסקה (א), לא תיקבע שומה חלקית לפי סעיף קטן זה לעוסק שמחזור עסקיו אינו עולה על חמישה מיליון שקלים חדשים לשנה אלא אחת לחמש שנים לפחות.

<ורד קירו זילברמן: (3) המנהל יודיע לחייב במס על הנושא או נושאים שבכוונתו לבחון בטרם יחליט אם לקבוע שומה חלקית לפי סעיף קטן זה.

<ורד קירו זילברמן: (4) שומה חלקית לפי סעיף קטן זה יכול שתיעשה בהתאם להסכם עם הנישום.

<ורד קירו זילברמן: (5) דין שומה חלקית לפי סעיף קטן זה כדין שומה לכל דבר ועניין ואולם אין בשומה חלקית זו לפגוע בסמכויות המנהל או בזכויות החייב במס, לעניין שומת תקרת המס המגיע או מס התשומות של החייב במס בהתאם להוראות סעיף זה.

<ורד קירו זילברמן: (6) נקבעו לגבי אותה תקופת דוח שומה חלקית לפי סעיף קטן זה ושומה לפי סעיף קטן (א) לרבות שומה שנקבעה בהסכם, בצו או בפסק דין, יקבע המנהל את השלכותיהן זו על זו ויערוך את התיאומים הנדרשים.

<ורד קירו זילברמן: אני רק רוצה להסביר שמה שסוכם כבר, סעיף (2)(א) לגבי אותה שנת מס, הבנו שזה הסיכום.

<ורד קירו זילברמן: בהתאם להסכם עם הנישום, גם זו הייתה הסכמה של רשות המסים.

<משה אשר: זה נכון.

<ורד קירו זילברמן: לעניין סעיפים (5) ו-(6), אלה התאמות שאנחנו עשינו לפקודת מס הכנסה על מנת ליצור קוהרנטיות וכאן זה באמת בא לומר שיש זכויות החייב במס.

<ורד קירו זילברמן: כתוב פשוט כלשונו.

<גיא גולדמן: מבחינתנו הן לא משנות את המצב המשפטי ולכן אין התנגדות.

<ורד קירו זילברמן: זה לא משנה שום דבר.

<ורד קירו זילברמן: הנושא של (6), לרבות שומה שנקבעה בהסכם, בצו או בפסק דין, יש אפשרויות גם לערער על שומות ולכן אנחנו רוצים שהתיאומים יהיו לרבות שומה שנקבעה בהסכם, בצו או בפסק דין היה וזה רלוונטי כי זה גם כתוב במפורש בפקודת מס הכנסה.

<ורד קירו זילברמן: זה עניין טכני לחלוטין.

<גיא גולדמן: צו הוא מושג של מס הכנסה ולא במע"מ, אבל זה טכני.

<ורד קירו זילברמן: אם זה טכני, המהות היא שיכולים להיות עוד מקומות שנקבעים בהליכים נוספים וגם בהם יצטרכו לעשות התאמה.

רחל עזריה: התייחסויות.

<משה אשר: לא עשינו כאן את ההבחנה בין מס הכנסה.

<משה אשר: אנחנו מתנגדים לדבר על עסקים גדולים או קטנים.

<משה אשר: זה לא הסיפור.

<משה אשר: אנחנו נקבע על פי המערכות שלנו, מערכות ניהול סיכונים, בסופו של דבר עם איזה עסקים אנחנו רוצים לעשות בדיקות.

<משה אשר: הבדיקות הן בדיקות נקודתיות ולא דרמטיות אבל זה חשוב לנו ודווקא לעסקים הקטנים המודל הזה אחר לגמרי.

<משה אשר: בעסקים הגדולים בגדול נכנסים לביקורת מלאה מכל הכיוונים.

<משה אשר: לכן דווקא המודל הזה מתאים יותר לעסקים הקטנים מאשר לעסקים הגדולים.

<משה אשר: יחד עם זאת אנחנו הסכמנו ואמרנו שנעשה לא יותר משלוש בדיקות מהסוג הזה בתוך מרווח של חמש שנים.

<משה אשר: זאת הגבלה שניקח את על עצמנו ואת זה אני מבקש שנכלול בחקיקה.

<ורד קירו זילברמן: בלי הגבלת סכומים?

<משה אשר: ממש לא.

רחל עזריה: אבל כן אמרנו שנעשה מסלול אחר לעסקים קטנים.

<משה אשר: אין שום מסלול.

<משה אשר: זה המסלול.

<משה אשר: אין לי מסלול אחר.

<משה אשר: זהו.

<משה אשר: כל הדיון הזה בגדול נוגע רק לעסקים הקטנים או ברובו לעסקים הקטנים.

<משה אשר: העסקים הגדולים ממילא נבדקים שתי וערב בצורה של ביקורת מלאה, לא נקודתית.

<משה אשר: אבל יש כל מיני אי התאמות ודברים נקודתיים שבהם אנחנו רוצים לייצר פריסה רחבה של שומה וזה בדיוק המודל, לעשות פריסה נקודתית בעסקים לא גדולים.

<משה אשר: זה הסיפור.

רחל עזריה: אתה פשוט מוריד את הכול מחמש לשלוש.

<משה אשר: לא.

<משה אשר: אני לא מוריד.

<משה אשר: אין מחזור עסקאות.

<משה אשר: אין תנאי כזה, לא במס הכנסה ולא פה.

<משה אשר: אנחנו אומרים שכמות הבדיקות תהיה מהסוג הזה לא יותר משלוש בדיקות במשך חמש שנים.

<משה אשר: דרך אגב, אני רק אומר שהדבר הזה גם היה מקובל על לשכת רואי חשבון.

<ורד קירו זילברמן: זה אומר שלמעשה אתם מציעים שלכל סוג של עסק ייקבעו עד שלוש שומות חלקיות בתקופה של חמש שנים.

<גיא גולדמן: לא יותר מזה.

<גיא גולדמן: כן.

<משה אשר: לא יותר מזה.

<משה אשר: שוב, אנחנו רצינו למנוע את הטרטור.

<משה אשר: זה סיכום אליו גם הגענו עם לשכת רואי חשבון.

<גיא גולדמן: לבקשתכם התייעצנו אתם.

<ורד קירו זילברמן: אנחנו הצענו ששומה חלקית לפי סעיף קטן זה לכל העוסקים, או מה שאתם באמת הסכמתם עליו, ניתן לקבוע פעם אחת בלבד לגבי אותה שנת מס ובלבד – אתם רוצים לומר – שלא ייקבעו יותר משלוש שומות בתקופה של חמש שנים.

<משה אשר: מהסוג הזה בתקופה של חמש שנים.

<ורד קירו זילברמן: זה אומר שלכל העוסקים יהיה אפשר לקבוע עד שלוש שנים.

רחל עזריה: אתה אומר שבמקום לעשות משהו לעסקים קטנים, כיוון שאתה לא רוצה להגדיר את קו הגבול של מה זה עסק קטן, אתה נתת איזה שינוי לכולם.

<משה אשר: אני למעשה מגביל את עצמנו במספר הפעמים שאפשר לפנות לבדיקות הנקודתיות האלה לעוסק.

רחל עזריה: טוב.

רחל עזריה: בסדר.

<אריאלה מלכה: אם כן, לא יותר משלוש פעמים במהלך חמש שנים.

<משה אשר: בדיוק.

רחל עזריה: במקום שזה יהיה פעם בשנה.

<משה אשר: במקום לעשות כל שנה.

רחל עזריה: במקום אחת לשנה, שלוש פעמים בחמש שנים.

<ורד קירו זילברמן: אני רוצה להבין.

<ורד קירו זילברמן: זאת אומרת ש-(2)(א) המוצע שלנו למעשה יוצא.

<משה אשר: לא.

<גיא גולדמן: לא.

<גיא גולדמן: (2)(א) נשאר.

<ורד קירו זילברמן: ניתן לקבוע פעם אחת בלבד לגבי אותה שנה.

<גיא גולדמן: כן.

<גיא גולדמן: אני אסביר את ההבדל.

<משה אשר: אם נגעתי בשנה מסוימת, כל השנה סגורה.

<משה אשר: אני לא יכול לחזור לאותה שנה.

רחל עזריה: זה בכל מקרה סיכמנו.

<קריאה: זה (2)(א).

<אבי פרידמן: רק בנושא הספציפי לפי ההגדרה.

<אבי פרידמן: ההגדרה מקבילה את זה לנושא ספציפי.

<אבי פרידמן: יש אלפי נושאים.

<משה אשר: נכון.

<אבי פרידמן: זאת אומרת שהוא יכול לחזור אליו כמה שהוא ירצה.

<משה אשר: לא.

רחל עזריה: לא.

<אבי פרידמן: באותו נושא.

<אבי פרידמן: בתחילת התיקון ההגדרה קובעת נושא או נושאים.

<אבי פרידמן: זאת ההגדרה.

רחל עזריה: היועצת המשפטית, אני מבקשת שתבהירי את העניין הזה.

רחל עזריה: אנחנו הבהרנו אותו ואני מבקשת שתבהירי אותו.

<משה אשר: אנחנו מקבלים את הערתו של אבי.

<משה אשר: נבהיר את זה.

<משה אשר: אם נגענו בשנת מס מסוימת בנושא מסוים, לאותה שנה בכל נושא אחר לא נחזור.

<גיא גולדמן: אבי, זה מופיע בחוק.

<אבי פרידמן: זאת נקודה אחת.

<אבי פרידמן: אבל שיהיה כתוב.

רחל עזריה: זה היה הסיכום.

<אבי פרידמן: נקודה שנייה.

<אבי פרידמן: אמרנו בפעם הקודמת שהעמדה שלנו היא שעדיין אין מקום להשוואה בין מס הכנסה למע"מ.

<אבי פרידמן: האמצעים האחרים, אנחנו, לשכת עורכי הדין, לא רואה מה התיקון הזה בכלל מוסיף לרשות המסים ולכן אנחנו מתנגדים.

רחל עזריה: אני חייבת לומר לך שבכל הדיונים המוזיקה הייתה אחרת.

רחל עזריה: הגישה הייתה שלה

רחל עזריה: פך, אנחנו רוצים להקל על הרגולציה ולגרום לכך שהרגולציה תהיה בהירה יותר ולכן אנחנו רוצים שיהיה כמה שיותר דומה אופן ההתנהלות במס הכנסה ואופן ההתנהלות במע"מ.

<אבי פרידמן: כן, אבל לא קיבלנו למשל תשובה להערה שהעלית בפעם הקודמת.

<אבי פרידמן: במע"מ יש הרבה יותר סמכויות.

<אבי פרידמן: אם רוצים להשוות, למה לא להפחית מעודף הסמכויות של מע"מ?

רחל עזריה: דיברנו על זה.

<משה אשר: בטריטוריות אחרות אנחנו לא נוגעים בסמכויות של עובדי מע"מ.

<אבי פרידמן: ברור.

<משה אשר: לא נוגעים בהן.

<משה אשר: זה לא המגרש וזה לא החוק.

<משה אשר: אנחנו מטפלים עכשיו בשומה חלקית ומנסים להשוות אותה למה שנעשה במס הכנסה.

<משה אשר: דיברנו על שתי הוראות נוהל שאחת מהן כבר הופצה והשנייה תופץ בימים הקרובים לגבי ההתנהלות בהליכי שומה במס.

רחל עזריה: האם הבאתם את הוראות הנוהל?

<משה אשר: אחת כבר הופצה ואחת תופץ בימים הקרובים.

רחל עזריה: אחת כבר נתת לו בדיון הקודם.

<משה אשר: לגבי השני יש לנו טיוטה מוסכמת עם לשכת רואי חשבון וזה יופץ בימים הקרובים.

רחל עזריה: והיא מוסכמת עם לשכת רואי החשבון?

<משה אשר: כן.

<ורד קירו זילברמן: אני לא ראיתי את זה.

<משה אשר: בסדר, לא ראית.

רחל עזריה: אני מבקשת שתעבירו לנו את הנוהל עכשיו בזמן הדיון.

רחל עזריה: את הטיוטה.

רחל עזריה: לא נפיץ אבל תעביר אותה אלינו כי בזמנו זה היה הסיכום, שזה יובא.

רחל עזריה: בסדר.

<קריאה: חבר הכנסת ביקש בפעם הקודמת שהטיוטה הזאת תהיה חלק מדברי ההסבר.

<משה אשר: אין דברי הסבר.

<גיא גולדמן: אין דברי הסבר.

<גיא גולדמן: דברי ההסבר כבר יצאו.

<גיא גולדמן: הפסקה הראשונה מדברת על תקופת הדיווח.

<גיא גולדמן: לא ניתן להוציא יותר משומה חלקית אחת לשנת מס מסוימת.

<גיא גולדמן: הפסקה השנייה היא הגבלה לגבי מספר הפעמים שאפשר להוציא שומות חלקיות.

<גיא גולדמן: לא ניתן יהיה להוציא יותר משלוש שומות חלקיות לאותו עוסק בתקופה של חמש שנות מס.

<אבי פרידמן: תקופת דיווח במע"מ, בשונה ממס הכנסה, היא כל חודש.

<גיא גולדמן: אתה צודק.

<גיא גולדמן: לבקשת הוועדה.

רחל עזריה: זה מה שעשינו.

רחל עזריה: עבדנו על זה.

רחל עזריה: זה בדיוק זה.

<גיא גולדמן: זה לבקשת הוועדה.

<משה אשר: אבי, בישיבה הקודמת היית?

<אבי פרידמן: כן.

<אבי פרידמן: בשתי הישיבות הקודמות.

רחל עזריה: זו הייתה הדרישה.

רחל עזריה: זה מה שביקשנו.

<גיא גולדמן: זה לבקשת הוועדה.

<משה אשר: אני מבקש שאתם בלשכת רואי חשבון תהיו מתואמים.

<אבי פרידמן: אנחנו מתואמים.

<אבי פרידמן: אני יודע בדיוק מה קיבלנו.

<אבי פרידמן: עם יוסי לא היה כל סיכום.

<אבי פרידמן: דיברתי אתו בלילה.

<משה אשר: דיברתי על לשכת רואי חשבון.

<אבי פרידמן: אני לשכת עורכי הדין.

<ליאת נויברט: אני אתמול פגשתי את ג'ק.

רחל עזריה: את נציגת לשכת רואי החשבון.

<ליאת נויברט: כן.

<צבי פרידמן: רואה חשבון, הסתדרות הארגונים העסקיים ואיגוד לשכות המסחר.

<צבי פרידמן: לידי יושב עומר מהתעשיינים.

<אריאלה מלכה: הייתה לכם ישיבה שלשום.

<צבי פרידמן: הייתה לנו ישיבה לפני מספר ימים ברשות המסים עם שרגא ברוש והגענו לסיכומים שמשום מה לא מופיעים כאן ואני רוצה לחדד אותם.

<צבי פרידמן: נאמרו דברים אבל חלק מהדברים לא נאמרו ואני רוצה לחזור עליהם.

<צבי פרידמן: קודם כל, במע"מ יש 12 דוחות, יש מס עסקאות ומס תשומות.

<צבי פרידמן: סיכמנו שלא יצאו בחודש אחד מס עסקאות או מס תשומות, הכול תהיה שומה אחת וזה יהיה רשום.

<צבי פרידמן: מה שכתוב כאן בחוק זה את המס המגיע או את מה התשומות.

<צבי פרידמן: סיכמנו שיהיה רק אחד.

<משה אשר: אני אתייחס לזה בהמשך.

<צבי פרידמן: נקודה שנייה.

<צבי פרידמן: כתוב לגבי נושא אחד או כמה נושאים.

<צבי פרידמן: אנחנו בדעה שצריך להיות רק נושא אחד.

<משה אשר: במס הכנסה כתבנו את זה.

<צבי פרידמן: אם יש לכם כמה נושאים, תעשה שומה כללית.

<צבי פרידמן: אומרת רשות המסים שיש נושא מסוים כמו למשל חברות ליסינג.

<צבי פרידמן: על זה עושים שומה חלקית.

<צבי פרידמן: זה נושא אחד.

<צבי פרידמן: אל תטרטרו את הציבור לגבי מספר נושאים.

<צבי פרידמן: נושא אחד.

<צבי פרידמן: יש לכם יותר מנושא אחד, תעשו שומה כללית.

<צבי פרידמן: הרי יש לכם אפשרות לעשות שומה כללית.

<צבי פרידמן: זה נועד לשומה אחת ולא נועד למספר נושאים ולכן אנחנו מבקשים לתקן ולומר לגבי נושא אחד מסוים ולא לגבי מספר נושאים.

<צבי פרידמן: לגבי שומה חלקית, לפי סעיף (2), לקבוע פעם אחת בלבד לגבי אותה שנת מס ואנחנו מציעים להוסיף ובלבד שלא תיעשה שומה חלקית יותר משתי פעמים במשך חמש שנים.

<צבי פרידמן: רבותיי, רוצים לעשות את האיזון.

<משה אשר: זאת הבקשה שלכם.

<צבי פרידמן: כן.

<צבי פרידמן: הנישום לא יכול להיות מטורטר.

<צבי פרידמן: הוא רוצה את הוודאות, הוא רוצה את סופיות השומה.

<צבי פרידמן: רוצים להכניס את העסקים והם מקבלים הודעה ממס הכנסה, הם תופסים חיל ורעדה.

<צבי פרידמן: לקבל כבר שלוש פעמים, עשר פעמים ועוד שומה חלקית ולא שומה חלקית, מס תשומות, צריך למצוא את האיזון הנכון בין הרצון של רשות המסים, הרצות לגבות מס, ואני מאוד מעריך את זה, לבין הטרדה של ציבור הנישומים.

<צבי פרידמן: זה מטריד אותם, זה מפריע להם ואין להם אי ודאות.

<צבי פרידמן: לכן אני אומר שרק נושא אחד, לא מספר נושאים, ודאי לא מספר נושאים.

<צבי פרידמן: מס מחזור ומס תשומות יהיה באחד.

<צבי פרידמן: לא יכול להיות מס מחזור לחוד ומס תשומות לחוד.

<צבי פרידמן: להגביל פעם בשנה ולא יותר מפעמיים בחמש שנים כי זה מספיק ואפילו יותר מדי.

משה גפני: אני צריך לצאת לחדש את הישיבה אצלנו.

משה גפני: אני נמצא כאן רק כדי לדעת שאכן יהיה תיקון פקודת מס הכנסה.

רחל עזריה: הסיכום בינינו היה, ודיברנו על זה במליאה, שהחלק של הניכויים ייעשה לפי הסיכום שהיה אצלך בוועדה ולא יסור ימינה ושמאלה.

משה גפני: לא היה סיכום.

רחל עזריה: היה סיכום לגבי מס הכנסה.

משה גפני: לא.

רחל עזריה: זה מה שסיכמנו במליאה.

משה גפני: לא.

משה גפני: שזה לא יהיה בחוק הזה.

רחל עזריה: לא, זה לא היה הסיכום.

משה גפני: המשמעות של העניין היא שהם יכולים לבוא לוועדת הכספים ואחרי כן הם יבואו לכאן או לוועדה אחרת, בעיקר לכאן, ומה שלא היה אצלי, יהיה כאן.

רחל עזריה: לא.

רחל עזריה: לכן הסיכום שלנו במליאה היה - - -

משה גפני: אני לא רואה את זה בנוסח.

רחל עזריה: נכון.

משה גפני: אם יהיה בנוסח, אני טוען שזה נושא חדש.

רחל עזריה: בסדר.

משה גפני: זה לא הסיכום.

רחל עזריה: אני יושבת ראש הוועדה.

רחל עזריה: זאת קצת התנהלות מוזרה במובן שזכות הדיבור אצלי.

רחל עזריה: הסיכום היה שכל מה שיהיה בניכויים, כיוון שזה כן תיקון לפקודת מס הכנסה, רשות המסים אמרה שבטעות זה לא היה בחלק שאצלך והם רוצים להעביר את זה.

רחל עזריה: מה שאנחנו סיכמנו אז במליאה, היה דין ודברים בינינו, שלא יהיה כאן שום שינוי ממה שהיה אצלך.

רחל עזריה: זאת אומרת, החלק הזה לא יהיה כאילו היה אצלך, לא הצליחו ובאו לוועדה אחרת וכאילו מגיעים לסיכום אחר.

משה גפני: לא היה סיכום כזה.

משה גפני: אני לא זוכר סיכום כזה ואסור שיהיה סיכום כה מכיוון שהמשמעות של העניין היא - - -

רחל עזריה: בוא נדבר אנחנו שנינו.

רחל עזריה: נעשה הפסקה לכמה דקות, נצא החוצה ונדבר.

רחל עזריה: אנחנו מחדשים את הדיון.

משה גפני: אם יהיה שינוי, תודיעי לי.

רחל עזריה: אם יש שינוי, נודיע לך.

משה גפני: בסדר.

משה גפני: תודה רבה.

רחל עזריה: בבקשה.

רחל עזריה: את החלק של הניכויים אנחנו נוריד.

רחל עזריה: זה יעכב את התקדמות החוק.

רחל עזריה: אנחנו רוצים לסיים את הצעת החוק הזו היום.

רחל עזריה: אם תרצו, יש עכשיו הזדמנויות שונות להעביר את זה.

רחל עזריה: עוד התייחסויות.

<ליאת נויברט: אני רוצה להתייחס.

<ליאת נויברט: כנראה יש איזשהו פער ואולי היו סיכומים אחרים אבל אני רוצה להסב את תשומת הלב למשהו מאוד חשוב שצריך לתת עליו את הדעת.

<ליאת נויברט: צריך להבין שכאשר יש הליך של ביקורת בחברה, זה לא משנה אם זה על נושא או על נושאים, מעבר לעובדה שבכל חודש כמעט, כמעט כל העוסקים יש להם איזשהו דין ודברים – אם לא כל חודש, על בסיס של כמה חודשים – כי יש חשבוניות ויש שאלות לגבי החשבוניות.

<ליאת נויברט: היום המערכת מדווחת, כל העוסקים כמעט במשק, למעט הקטנים, מדווחים ב-PSM-874, שזאת מערכת שיש לגביה הצלבות.

<ליאת נויברט: דברים קופצים, מע"מ מתקשרים, שואלים שאלות, הרבה פעמים מוצאים חיובים ספציפיים על חשבוניות ספציפיות.

<ליאת נויברט: זאת אומרת, זה לא שאין מערכת היום שבודקת און ליין ומוציאה חיובית אם יש טעויות או חשבוניות שלא כדין.

<ליאת נויברט: זה קורה היום.

<ליאת נויברט: מה שקורה כשיש הליך של ביקורת, חברה בדרך כלל נדרשת להשקיע משאבים רבים של זמן בהתנהלות מול הרשות.

<ליאת נויברט: הרשות מזמינה לעדות, הרשות מזמינה לחקירה, הרשות לפעמים מתשאלת עובדים רבים בחברה, במיוחד על הסוגיות הספציפיות.

<ליאת נויברט: אני יכולה להגיד לכם שכאשר יש ביקורת על רכבים, לפעמים מתשאלים גם עובדים בחברה ושואלים האם אתה נוסע רק בית-עבודה, כמה פעמים בשבוע אתה מסתובב עם הרכב ללקוחות, וזה פשוט גוזל זמן מאוד משמעותי מחברה.

<ליאת נויברט: תחשבו שאם על פני תקופה – אני לא רוצה להיכנס לתקופות של זמן – זה יהיה באופן תדיר, אנחנו בעצם משתקים חברות שלמות במשק לתקופת אותה ביקורת.

<ליאת נויברט: זה זמן ואלה אנרגיות ולכן צריך לתת את הדעת איך עושים את זה, באיזה היקף ואיזה החלטות אנחנו מקבלים כאן בעניין הזה.

<ליאת נויברט: כרגע אנחנו נמצאים בפני מצב שגם כך אנחנו מקבלים ריקושטים על התהליכים עצמם.

<ליאת נויברט: תבוא ותוסיף לזה עוד סיטואציה שעל נושא או על נושאים אפשר לעשות לתקופה של שנה שומה חלקית, מה יהיה?

<משה אשר: אני אתייחס לזה.

<עומר ברוך: התאחדות התעשיינים.

<עומר ברוך: אני רוצה לחזק את הדברים שנאמרו כאן על ידי ליאת.

<עומר ברוך: נושא העסקים הקטנים שהמחזורים שלהם לא נותנים להם את היכולת להשקיע בתשומות, לתת מענה מלא לרשות המסים, יסבלו כאן כפליים בסופו של דבר כי מעבר ליכולת שלהם לתת מענה ברמה הטכנולוגית של היום, הם גם יצטרכו לתת מענה ברמה היישומית.

<עומר ברוך: דבר שיכול לפגוע להם גם במחזור וגם בפעילות של החברה ובסופו של דבר יכול לפגוע בכמות העסקים במשק.

<צבי פרידמן: אני רוצה להוסיף.

<צבי פרידמן: לגבי עסקים קטנים, אנחנו לא אומרים שלא תבדקו אותם אבל לגביהם תעשו שומה מלאה ולא שומה חלקית.

<משה אשר: אנחנו די חוזרים על עצמנו.

רחל עזריה: די.

רחל עזריה: מספיק.

<ליאת נויברט: אם הגיעו לסיכום, משה אמר לי שהוא היה בדין ודברים עם ג'ק שהוא יושב ראש ועדת המסים, אולי כדאי פשוט להבין – ג'ק כרגע בטיסה – ולנסות לסכם את הדברים.

<משה אשר: אנחנו סיכמנו.

<קריאה: מנהל הרשות אומר שזה סוכם.

<משה אשר: עם כל הכבוד, זה שאתם לא מתואמים, אני לא נכנס לזה וזאת לא בעיה שלנו.

<משה אשר: אני אומר שאנחנו אומרים כל הזמן את אותו הדבר ואנחנו משיבים אותו הדבר.

<משה אשר: אני מנסה להסביר לכם את המודל.

<משה אשר: המודל הזה בסופו של יום באופן יחסי דווקא הולך להוריד את הממשק.

רחל עזריה: נכון.

רחל עזריה: אני חושבת שבתקופת הביניים זה כאילו מלחיץ כי זה בעצם לשנות את השיטה אבל בעיני לטווח הארוך זה מאפשר מסלולים פשוטים יותר.

<משה אשר: תאפשרו לי להסביר את המודל.

<משה אשר: אתם יורים לכיוון מסוים ואתם לא מקשיבים.

<משה אשר: בואו ניקח לדוגמה את העסק הקטן.

<משה אשר: אומרים, תיכנס, נבדוק את הכול.

<משה אשר: לבדוק את הכול, זה באמת להטריף את העסק ובאמת לבוא ולשתק אותו.

<משה אשר: אנחנו אומרים לא את הכול.

<משה אשר: אנחנו גם לא רוצים שתבוא למשרד, הכול יהיה בהתכתבות.

<משה אשר: המודל בבסיסו יושב על התכתבות בנושא מסוים.

<משה אשר: זה הנושא שלנו, תן לנו את המסמכים, את הדוקומנטים ונקבל החלטה.

<משה אשר: זה הכול.

<משה אשר: אני רוצה שתקשיבו ותפנימו.

<משה אשר: המודל יושב על זה שאנחנו נבדוק בצורה אנליטית דברים ונעלה את הנושאים שאנחנו רוצים, נושא או נושאים, ונשלח דרך יחידה מרכזית.

<משה אשר: בגדול רוב המקרים יהיו ביחידות מרכזיות.

<משה אשר: יכול להיות שיהיו יחידות שטח, אבל באופן עקרוני יחידות מרכזיות וההתקשרות תהיה בצורה של מיילים נקודתית.

<משה אשר: עשינו פיילוט כזה בתיאום עם לשכת רואי חשבון ולשכת יועצי המס והפיילוט היה מוצלח מאוד.

<משה אשר: אספנו כסף ממש מהרצפה על כל מיני תיקונים, דברים כאלה ואחרים, לאו דווקא בדוח המפורט.

<משה אשר: בדרך כלל התיקונים של הדוח המפורט בכלל לא באירוע הזה.

<משה אשר: אלה תיקונים טכניים שנובעים מזה שדרשת חשבונית כפולה, תבטל אותה.

<משה אשר: זה לא קשור לכאן.

<משה אשר: כאן יש דברים יותר מורכבים מעט אבל לא הרבה.

<משה אשר: לכן התהליך הזה דווקא הולך לפשט.

<משה אשר: זה לא יחייב אותנו לעשות ביקורת מלאה ולכן זה יקטין את הבירוקרטיה מול העסק הקטן ויאפשר לנו לעשות פריסה יותר רחבה של ביקורות וזה נכון, היום אחוז הביקורות שלנו מצחיק.

<משה אשר: אנחנו עושים פחות מאחוז אחד ביקורות על 550 אלף עוסקים.

<משה אשר: זה לא נראה לי סביר.

<משה אשר: זאת לא ביקורת.

<משה אשר: זאת אפילו לא נגיעה.

<משה אשר: נכון שאין לנו מספיק אלפי עובדים שיעשו עוד הרבה, אז אנחנו עובדים בצורה נקודתית פעם בנושא הזה, פעם בנושא הזה, פעם בעסק הזה ופעם בעסק הזה ולכן אנחנו מגדילים את הכיסוי ועושים בדיקות נקודתיות שלנו נראה שיש להן איזשהו ערך מוסף בנושא הזה וגם העוסק ירגיש שהוא ייבדק אם כי זה לא ידרוש לא ממנו ולא מיועץ המס או רואה החשבון עבודה גדולה מדי.

<משה אשר: זה הרעיון של המודל הה.

<משה אשר: לגבי התשומות ועסקאות.

<משה אשר: אנחנו בנייר הקודם שהוצאנו וכבר הוגש לוועדה, הוצאנו נוהל למשרדים שלא יהיו מקרים שמוציאים עסקאות בנפרד ושומות בנפרד אלא הכול ביחד.

<משה אשר: לכן בנושא הזה פתרנו את הבעיה בנוהל.

<קריאה: זה יהיה כתוב בחוק?

<משה אשר: החוק הוא אותו חוק אבל בנוהל עבודה שלנו, זה מה שכתבנו וזה רלוונטי לא רק לשומה החלקית אלא זה רלוונטי לכל שומה ורוב השומות הן דווקא לא השומות החלקיות אלא השומות הרגילות.

<משה אשר: לכן זה לא קשור לחוק.

<משה אשר: לגבי ההיקף.

<משה אשר: אנחנו סיכמנו, כדי להגיע לטרדה פחות גדולה, לשלוש פעמים בתוך חמש שנים.

<משה אשר: זה מה שסיכמנו.

<משה אשר: אני חושב שזה מאוזן מאוד.

<משה אשר: יותר מזה, פשוט לא נגביל את עצמנו.

<ליאת נויברט: נשיא לשכת רואי חשבון כתב לי עכשיו שלמיטב ידיעתו אין סיכום.

<ליאת נויברט: אני מציעה לנסות אולי לדחות את זה לדיון הבא.

רחל עזריה: אני רוצה להצביע היום.

<ליאת נויברט: אי אפשר כך כי יש כאן איזושהי סתירה.

רחל עזריה: מה הפער?

רחל עזריה: מבחינתך מה הפער?

<ליאת נויברט: יש לי שאלה מבחינת ההתנהלות.

<ליאת נויברט: הרי יש כאן הצגה של מצב, האם אפשר שלא יהיה הליך של ביקורת רגילה אלא יהיה הליך של ביקורת שהוא שונה.

<ליאת נויברט: הליך של ביקורת שיתנהל בצורה און ליין.

<משה אשר: באופן עקרוני, כן.

<משה אשר: יש לך את ההתכתבות במיילים עם ג'ק בלנגה לגבי שומה החלקית?

<משה אשר: תעלה את זה עכשיו.

<ליאת נויברט: יש כאן פער.

<ליאת נויברט: אם זה כך, אם אנחנו בעצם אומרים שיש הליך של ביקורת שהוא שונה מהרגיל, שהוא מעניק סמכויות שונות למבקר, כי נכון להיום בביקורות יש גביית עדות, יש חקירות, יש זימונים.

<משה אשר: אני הסברתי.

<ליאת נויברט: השאלה היא אם זה יכול להיות בחוק.

<משה אשר: אני הסברתי שבאופן עקרוני אנחנו מקימים יחידה חדשה שהיא אמורה לטפל בזה.

<משה אשר: זאת יחידה שאמורה לטפל בזה בהתכתבות.

<משה אשר: אני אמרתי שזה הרוב.

<משה אשר: זה לא הכול.

<משה אשר: יהיו גם דברים שיצטרכו לבוא למשרד.

<משה אשר: נניח המשרד יחליט שהוא רוצה לבדוק תכנון מס חייב דיווח, לא קשור לאנליתיקה.

<משה אשר: היא יגיד שהוא עכשיו רוצה שכן יבואו אלי, לנקודה הזאת.

<משה אשר: תהיה אולי עדות או לא עדות, אבל זה יהיה נקודתי.

<ליאת נויברט: אבל שוב, משאירים את הדברים פתוחים.

<משה אשר: נכון.

<ליאת נויברט: אבל אי אפשר להשאיר אותם פתוחים.

<ליאת נויברט: אם אנחנו באים ועושים תיקון חקיקה, מן הראוי שנבוא גם ונציב את כללי המסגרת איך ננהל את הדברים.

<משה אשר: במס הכנסה כבר סיכמנו והבאנו חוק.

<משה אשר: עכשיו אנחנו לוקחים את המסגרת של מס הכנסה ומצמצמים אותה.

<ליאת נויברט: יש הבדל בין מע"מ לבין מס הכנסה.

רחל עזריה: לא נצא מהוויכוח הזה.

רחל עזריה: אני חושבת שבחוק כפי שהוא הגיע לוועדה עשינו הרבה מאוד שינויים לטובת העסקים, אחד בטיוטה ואחד בהנחיות.

רחל עזריה: שינינו הרבה מאוד לטובת העסקים, גם העניין של את מי מתשאלים, שזה נושא שהוא מאוד משמעותי.

<משה אשר: הגבלנו לשלוש בחמש שנים.

<משה אשר: פעם אחת בשנה.

<צבי פרידמן: למה מספר נושאים?

<משה אשר: גם במס הכנסה.

רחל עזריה: בסוף זה נושא אחד בשנה.

<צבי פרידמן: לא.

<משה אשר: לא.

רחל עזריה: שומה אחת לנושא.

רחל עזריה: נכון.

<צבי פרידמן: הוא יכול לתת לעשרה נושאים.

<משה אשר: אנחנו כתבנו את זה בדיוק במס הכנסה.

<משה אשר: נושא או נושאים.

<משה אשר: יכולים להיות שני נושאים, אולי שלושה נושאים, אלה לא אמורים להיות מאה נושאים.

<משה אשר: אני גם לא רוצה לרשום כמה.

רחל עזריה: אבל זאת פעם אחת.

<משה אשר: בתוך הפעם, תעשה.

רחל עזריה: לא.

רחל עזריה: הסיכום היה שזה פעם אחת.

רחל עזריה: מותר לו לשאול כמה נושאים בפעם אחת.

רחל עזריה: הרי הרעיון היה לא לשגע את העסק.

רחל עזריה: מה שהיה מאוד חשוב, מה שבעיני הוא מאוד חשוב, זה העניין של כמות הרגולציה.

רחל עזריה: אם כל חודש או כל שנה באים עם עוד אחד ועוד אחד, זה מה שבעיני בעייתי.

רחל עזריה: יש עוד נושא ועוד נושא ועוד נושא שכל חודש באים עם נושא חדש, זה בעייתי.

רחל עזריה: יש הבדל בין נושא אחד לבין ביקורת מלאה ואני לא חושבת שאפשר להגביל את זה לנושא אחד כי גם איך תגדירי נושא.

רחל עזריה: בסוף אנחנו אומרים שיכולים להיות כמה נושאים שבודקים אותם בבת אחת וזה בשומה החלקית אבל יש בדיקה אחת בשנה.

רחל עזריה: אפשר לעשות שומה חלקית אחת בשנה ואפילו פחות כי זה רק שלוש בתוך חמש שנים.

<צבי פרידמן: אני רוצה להסביר.

<צבי פרידמן: אני מבין את המודל של רשות המסים.

<צבי פרידמן: לכן, אם אנחנו רוצים להגיע לאיזון הנכון, פתאום שמענו שבחברות הליסינג מנכים מס תשומות.

<צבי פרידמן: זה נושא אחד, תבדקו.

<צבי פרידמן: בזה עושים שומה חלקית.

<צבי פרידמן: אבל לא מספר נושאים.

<צבי פרידמן: יש אפשרות לשומה מלאה, אז עושים מספר נושאים.

רחל עזריה: כשאנחנו דנו כאן, כשהעלינו את הנושאים, היו כמה נושאים שהיו מאוד מאוד חשובים לכם.

<צבי פרידמן: גם זה חשוב.

רחל עזריה: בסדר.

רחל עזריה: גם זה חשוב.

רחל עזריה: היו נושאים שהיו מאוד חשובים לכם.

רחל עזריה: כמעט כל הדברים שהיו חשובים, בטח הדברים שהועלו בחזית, טופלו.

רחל עזריה: עכשיו אתם מעלים עוד נושא.

רחל עזריה: אצלנו קוראים לזה טענת נושא חדש.

רחל עזריה: אני מצטערת, את זה אנחנו לא נסגור.

<ליאת נויברט: אלה לא טענות נושא חדש.

רחל עזריה: זה היה בהומור.

<קריאה: זה היה גם בישיבה הראשונה.

<ליאת נויברט: אני רוצה להסביר משהו.

<ליאת נויברט: כשבאים עם מספר נושאים במע"מ, בשונה ממס הכנסה, יש בדרך כלל בחברה נושאים מאוד ספציפיים שמע"מ באים לבדוק.

<ליאת נויברט: יגיע מבקר ויאמר שהוא בודק רכבים, ניכוי תשומות עובדים, הוא בודק דיווח עסקאות מע"מ אפס ולא מע"מ מלא, שאלה בדרך כלל הנושאים המרכזיים שבודקים בחברה.

<ליאת נויברט: יבוא ויגיד שהוא מוציא שומה חלקית על שלושת או ארבעת הנושאים האלה.

<ליאת נויברט: זה הכול פתוח.

<משה אשר: אני חושב שלא מבינים את המודל.

רחל עזריה: זהו, אבל האינטרס שלהם היא לא לעשות את זה.

רחל עזריה: האינטרס שלהם הוא הפוך.

<משה אשר: אני מנסה להסביר והם לא מבינים.

<ליאת נויברט: אנחנו מבינים אבל אנחנו חיים את השטח.

רחל עזריה: האם יש איזושהי הבהרה שאפשר לעשות?

<משה אשר: אני לא רוצה בחוק שום דבר כי מעבר לזה לא כתבנו מס הכנסה ולא נכתוב.

רחל עזריה: האם אתה יכול לעשות כמו - - -

<משה אשר: ברגע שנוציא הוראת נוהל אחרי שנסיים את החקיקה, ניתן הנחיה.

רחל עזריה: בוא נדבר על ההנחיה.

<משה אשר: אני יכול להסביר למה היא מיועדת אבל לא להגזים.

<משה אשר: חבר'ה.

רחל עזריה: זה לא יהיה בחוק.

רחל עזריה: בוא נדבר על זה בהנחיה.

<משה אשר: מעבר למה שהסברתי בתפיסת ההפעלה, אין לי מה להוסיף מילה אחת.

רחל עזריה: אני חייבת לומר שאני חושבת שיש כאן שינוי בשיטה.

רחל עזריה: עוברים משומה מלאה.

רחל עזריה: לא עוברים אבל רוצים לעשות גם את המהלך של שומה חלקית.

רחל עזריה: אם השומה החלקית הופכת להיות שומה מלאה, בשביל מה הם יעשו את זה?

<משה אשר: נכון.

רחל עזריה: אם זה החשש שלכם שזה יהפוך משומה חלקית להיות שומה מלאה, המטרה היא לא לעשות שומה מלאה.

<קריאה: המטרה היא כן לעשות שומה מלאה.

<אבי פרידמן: אין לנו חשש שהוא יעבור.

<אבי פרידמן: יש לנו פשוט חשש מעודף של חלקיות.

<אבי פרידמן: עקרונית כל נושא הוא תיאורטית כל עסקה.

<גיא גולדמן: הגבלנו את מספר השומות החלקיות.

<גיא גולדמן: הגבלנו אותו.

<אבי פרידמן: אין לי בעיה שתעברו לשומה מלאה.

<אבי פרידמן: אין לי שום בעיה עם זה.

<משה אשר: לנו יש בעיה.

רחל עזריה: אבל הוא עובר על שומה חלקית.

<אבי פרידמן: יש לכם סמכות לעשות את זה.

<משה אשר: אני יודע שיש לי סמכות.

<אבי פרידמן: אין בעיה עם זה.

<אבי פרידמן: ממה שאנחנו הצלחנו להבין, יש לכם את כל הסמכות גם לבדוק ולחקור ואתם בעצם אומרים שהשומה החלקית הזו מסייעת, אמורה לסייע, לכם לבודק נושא מסוים.

<אבי פרידמן: לא הצלחתי אני להבין, קטונתי מלהבין, למה, במה זה שונה ממה שיש לכם היום.

<צבי פרידמן: כבוד היושבת ראש, אני רוצה להבהיר את הנקודה ולומר מה מפריע לנו.

<צבי פרידמן: אחד הדברים החשובים בדיני המס הוא שהנישום רוצה ודאות.

<צבי פרידמן: כאן עשו לו שומה חלקית, בואי נגיד שנתנו לו חמישה נושאים והוא למעשה חשב שהכול כבר גמור.

<משה אשר: הוא לא חשב כי אנחנו מגדירים לו.

<צבי פרידמן: אבל למעשה זה פתוח לעוד חמש שנים.

<צבי פרידמן: אחר כך יאמרו ששכחו את הנושא השני.

<צבי פרידמן: הוא רוצה ודאות.

רחל עזריה: זה נכון שאפשר להוסיף נושאים?

<משה אשר: לא.

<משה אשר: ברגע שנגענו בשנה מסוימת, השנה הזאת גמורה.

<צבי פרידמן: שומה חלקית, היא לא גמורה.

רחל עזריה: היא כן גמורה כי אתה מראש אומר מה הנושאים.

<משה אשר: זה סעיף (2)(א).

רחל עזריה: ה שלא אמרת, אתה לא יכול לפתוח שוב.

רחל עזריה: זה גמור.

<משה אשר: השנה הזאת, אתה לא חוזר אליה לשנה הזאת בשומה חלקית.

רחל עזריה: בכל מקרה, זה שלוש מתוך חמש.

<משה אשר: אתה יכול לעשות שומה מלאה אבל זה דיון אחר.

<צבי פרידמן: יפה כתוב שזה סגור?

רחל עזריה: סעיף (2)(א).

רחל עזריה: רק פעם אחת בלבד.

<צבי פרידמן: אבל זה עדיין לא סגור לחמש שנים.

<צבי פרידמן: מחר הוא יכול לבוא ולעשות שומה מלאה.

<משה אשר: מלאה, הוא יכול.

רחל עזריה: מלאה, הוא יכול.

רחל עזריה: אבל אתם דיברתם על הנושאים.

<צבי פרידמן: אין ל ודאות.

<צבי פרידמן: עשו לו שלושה-ארבעה נושאים.

רחל עזריה: בסדר, כי מותר לעשות בפעם אחת מספר נושאים וזה מוגדר כשומה חלקית.

<עומר ברוך: אבל העוסק הקטן יצטרך לעשות פעמיים עבודה.

<משה אשר: אם יש סיבה לחזור אליו לשומה מלאה, יחזרו אליו עם שומה מלאה.

<צבי פרידמן: אין לו ודאות.

<עומר ברוך: יש גם התכתבות, גם שומה חלקית, גם שומה מלאה.

<משה אשר: לא.

<משה אשר: התכתבות, זה זה.

<משה אשר: אי אפשר להגיד אותו הדבר פעמיים.

<משה אשר: זה אותו הדבר.

<משה אשר: יש שומה חלקית ויש שומה מלאה.

רחל עזריה: חברים, אני רוצה לעבור להצבעה.

<גיא גולדמן: הערות טכניות.

<גיא גולדמן: בפסקה (4) אנחנו במע"מ עם חייב במס ולא עם נישום.

<גיא גולדמן: בפסקה (6), צו או פסק דין, צו זה ממס הכנסה.

<גיא גולדמן: אלה רק מינוחים.

<אבי פרידמן: גיא, מה היה ב-(5)?

<גיא גולדמן: ל-(5) אין לי הערות.

<אבי פרידמן: מה היה ב-(6)?

<גיא גולדמן: צווים.

<ליאת נויברט: הייתה ישיבה בשבוע שעבר עם שרגא ברוש והם מתנגדים.

<ליאת נויברט: יש כאן איזשהו פער.

<משה אשר: לא מקובל.

רחל עזריה: יכול להיות שיש פער.

<משה אשר: יש פער וכנראה לא עדכנו את יזהר אבל זה לא קשור.

<גיא גולדמן: גברתי, אני חייב לומר מילה על התהליך.

<גיא גולדמן: מנהל הרשות לקח לתשומת לבו את הערות הוועדה באותו יום של הדיון הקודם למרות שזה היה לפני חודש.

<גיא גולדמן: קרא לי ללשכה, דיברנו עם לשכת רואי חשבון וסגרנו את זה באותו יום, כמה שעות אחרי הדיון.

רחל עזריה: מה הפער?

<משה אשר: אני לא יודע.

<משה אשר: זה שיזהר לא היה בלופ הזה, אני נורא מצטער אבל זה לא קשור אלינו.

<ליאת נויברט: יזהר וירון גינדי כותבים שהם מתנגדים חד משמעית להעלות את זה היום להצבעה.

רחל עזריה: סליחה, אני מצטערת, מה זה?

<ליאת נויברט: אני אומרת סליחה.

<ליאת נויברט: הם אומרים שמה שנאמר שם זה לא הסיכום אתם.

רחל עזריה: כי מה היה הסיכום?

רחל עזריה: מה חסר?

<ליאת נויברט: הם טוענים, יזהר אומר לי שלא היה סיכום.

רחל עזריה: מה הפערים?

רחל עזריה: לא היה סיכום לגבי מה?

רחל עזריה: זה לא לעניין.

רחל עזריה: אנחנו שלחנו אתכם להסכמות.

רחל עזריה: אנחנו דחינו את הדיון.

רחל עזריה: זה תיקון קטן שהיה אמור לעבור מזמן.

רחל עזריה: אני הלכתי אתכם.

רחל עזריה: התחלנו עם זה בפגרה ואנחנו כבר כמה חודשים אחרי כן.

רחל עזריה: היו לא מעט ישיבות.

רחל עזריה: אם את רוצה לומר משהו ספציפי שאת רוצה שנעלה כאן ונראה אם אפשר להגיע להסכמות לגביו, בסדר.

<ליאת נויברט: אני מעבירה כאן את המסר שנותנים לי.

<ליאת נויברט: אני יודעת על דברים אחרת.

רחל עזריה: כמו מה?

<משה אשר: אני דיברתי ישירות.

רחל עזריה: אם יש את המיילים, זה מאוד מקל.

<משה אשר: אתם רוצים לעשות הפסקה, נביא את זה.

רחל עזריה: נעשה הפסקה ונביא את המייל.

רחל עזריה: לפני ההפסקה, מה לגבי מי שאין לו מערכת מקוונת?

<משה אשר: זה לא קשור.

<משה אשר: שולחים מייל למייצג.

רחל עזריה: בסדר.

רחל עזריה: בואו ניקח כמה דקות להפסקה.

<צבי פרידמן: מה עם העסקים הקטנים?

<צבי פרידמן: אתם מורידים את זה בכלל?

רחל עזריה: לא.

רחל עזריה: אנחנו עשינו הקלה לכולם.

רחל עזריה: הרעיון של ג'ק היה שאנחנו נעשה את ההקלה הזאת לעסקים הקטנים.

רחל עזריה: הם אמרו שהם לא יכולים להגדיר עסקים קטנים ועשו את ההקלה הזאת לכולם.

<צבי פרידמן: מה אומרת ההקלה?

רחל עזריה: של השלוש מתוך חמש.

<משה אשר: שלוש בחמש שנים.

רחל עזריה: אני זוכרת את זה.

רחל עזריה: הוא ישב שם ואני אמרתי שיש לו ראש.

<עומר ברוך: מה עם המחזור הכספי?

רחל עזריה: לכן הוא אמר, במקום לעשות לפי מחזור כספי, כי הוא לא רוצה להגדיר מחזור כספי, ההקלה שביקשנו לעסקים קטנים, הוא נתן לכולם.

רחל עזריה: זו הייתה ההסכמה אליה הגענו.

<עומר ברוך: זה ממש לרעת העסקים הקטנים.

<צבי פרידמן: הייתי רוצה יותר גמישות.

<עומר ברוך: תמיד צריך יותר.

רחל עזריה: ליאת, תבררי את מה הפער.

רחל עזריה: אני מבקשת שתאסוף את המייל, תקבל עותק.

<אבי פרידמן: אפשר יהיה לשמוע את הנוסח שבמקום החמישה מיליון?

<אבי פרידמן: אנחנו מבקשים לשמוע את הנוסח שעלה כאן, במקום החמישה מיליון.

<גיא גולדמן: אני יכול להקריא לך.

<אבי פרידמן: תקריא לנו שנראה בעין איך זה נראה.

הקיים יופיע: כמובן שמדברים על שומות חלקיות לעסק אחד.

<ורד קירו זילברמן: היו הרבה תהיות.

<ורד קירו זילברמן: זה יהיה לאותו עוסק?

<גיא גולדמן: לחייב במס.

רחל עזריה: נעשה הפסקה של חמש דקות.

רחל עזריה: אנחנו מחדשים את הישיבה.

רחל עזריה: אנחנו נקיים הצבעה.

רחל עזריה: נקיים את ההצבעה בנוהל כזה שמאפשר לפתוח מחדש.

<ורד קירו זילברמן: אני רוצה לחדד את הדברים שהכנסנו.

רחל עזריה: פני החידוד אני רוצה לומר שקראתי בעיתון שהיה לך ביום ראשון אירוע מרגש, הפתעה.

רחל עזריה: בכנס יועצי המס חגגו מסיבת פרישה מוקדמת.

רחל עזריה: מזל טוב.

רחל עזריה: אריאלה היא זו שעלתה על כך והעבירה.

רחל עזריה: נשמע מאוד מרגש.

רחל עזריה: אפילו היה סרטון שסקר בקצרה את ילדותך, האופניים הראשונים שקיבלת בגיל ארבע.

<אריאלה מלכה: לשכת יועצי המס עשתה עבודה רצינית.

<ורד קירו זילברמן: בעיקרון הנוסח שהוקרא, ההערות שהתקבלו בסופו של דבר, במקום (2)(ב), אנחנו נשנה את זה.

<ורד קירו זילברמן: אני רק מציינת שיתכן שאחר כך בנסחות יהיו חידודים אלה ואחרים.

<ורד קירו זילברמן: לכן אני מציינת את המהות שבסופו של דבר חשוב שתהיה מוסכמת על כולם.

<ורד קירו זילברמן: אנחנו מדברים על כך שלא ידובר על מחזור עסקים של חמישה מיליון שקלים אלא על שלא תיעשה שומה חלקית יותר משלוש פעמים במהלך חמש שנות מס לחייב מסוים כאשר הדגש הוא על חייב ולא על הנושא המסוים.

<ורד קירו זילברמן: ההערות הטכניות שקיבלתי מרשות המסים מתקבלות וייכנסו לנוסח.

רחל עזריה: בסדר.

רחל עזריה: אנחנו עוברים להצבעה.

רחל עזריה: מי בעד אישור הצעת חוק מס ערך מוסף (תיקון מס' 55), התשע"ח-2017?

רחל עזריה: בעד – פה אחד

רחל עזריה: הצעת החוק אושרה פה אחד.

<משה אשר: תודה רבה.

רחל עזריה: תודה רבה לכם.

רחל עזריה: הישיבה נעולה.